কৃষকের কাছে মজুরের নাম জেনে নিয়ে কাক দম্পতি তাদের বাড়িতে দিনরাত অনুসন্ধান করতে লাগল। কৃষকও লোক লাগিয়ে মোহরের খোঁজ করতে লাগল। একদিন কৃষক দেখল তার বাড়ির পেছনের বাগানে মোহরটা পড়ে আছে। মোহর পেয়ে কাককে ডেকে পাঠাল কৃষক। কাকেরা এল দলবল সহকারে আনন্দিত মনে। বিবিক্তকে মোহরটা দিয়ে দিলো কৃষক। খুব আনন্দ হলো সেদিন। নানা জায়গা থেকে দামি দামি জিনিসপত্র কুড়িয়ে এনে কাকেরা কৃষকের বাড়িঘর ভরে দিলো। সবার সামনে কৃষক বিবিক্তকে নিজের ধর্মপুত্র বলে মেনে নিলো। একটা পরিপাটি ঘরে তাদের থাকার ব্যবস্থা করা হলো। সামিরায় গিয়ে ব্যবসা করার আর কোনো প্রয়োজন থাকল না তার।